Translate the text from Welsh to English.



 
Mae Bwrdd Iechyd Prifysgol Bae Abertawe (BIPBA) yn defnyddio arian o'r Rhaglen Genedlaethol Iechyd a Gofal Cymdeithasol i Daclo’r Argyfwng Hinsawdd er mwyn treialu gwaredu anadlyddion sy'n cynnwys nwyau hydrofflworocarbon mewn modd cyfrifol.  

  

Cynhelir y cynllun peilot mewn wyth fferyllfa yn ardal Clwstwr y Cymoedd Uchaf sy’n cynnwys rhannau o Gwm Nedd, Cwm Dulais, Cwm Tawe a Dyffryn Aman, gan fanteisio ar addysgu cleifion a deunydd hyrwyddo, megis sticeri ar fagiau a bocsys meddyginiaeth, i annog pobl i ddychwelyd anadlyddion sydd wedi eu defnyddio, neu nad oes eu hangen mwyach, i'w fferyllfa.  

  

Mae’r Prosiect Peilot Ailgylchu Anadlyddion wedi defnyddio cyllid Llywodraeth Cymru i sefydlu contract gyda Grundon Waste Management, sy'n golygu bod yr anadlyddion yn cael eu casglu a'r nwyau hydrofflworocarbon yn cael eu dal, eu glanhau a'u hailddefnyddio ar gyfer oeri. Mae casin alwminiwm a phlastig yr anadlyddion hefyd yn cael ei ailgylchu.  

  

Roedd astudiaeth a wnaed gan Glwstwr y Cymoedd Uchaf wedi dangos bod 90% o anadlyddion yn cael eu hanfon i safleoedd tirlenwi drwy wastraff cartrefi cyffredinol. Drwy hyn, mae modd i'r nwyau hydrofflworocarbon ddianc o'r anadlyddion gan gyfrannu at gynhesu byd\-eang.  

  

Yn ôl arolwg a gynhaliwyd gan un o fferyllfeydd y Clwstwr, dywedodd 97\.5% o'r cleifion a gymerodd ran ynddo y byddent yn fodlon dychwelyd yr anadlydd i'w fferyllfa. Nod y Clwstwr yw ailgylchu 80% o'r holl anadlyddion sy'n cael eu rhoi ar bresgripsiwn yn ardal y rhaglen erbyn 2025\.   

  

Dywedodd Niki Watts, Fferyllydd Arweiniol Clwstwr y Cymoedd Uchaf:



> Roeddwn i wedi cynnal arolwg i weld pam nad oedd cleifion yn dod â'u hanadlyddion yn ôl i'r fferyllfa, gan mai dim ond dau gafodd eu dychwelyd dros ychydig o fisoedd.  
> 
>   
> 
> Yn gyffredinol, roedd pobl yn meddwl y byddai anadlyddion yn cael eu hailgylchu pe bydden nhw'n eu rhoi yn eu hailgylchu gartref, ond dyw hynny ddim yn wir. Felly, doedd y cleifion ddim wedi sylweddoli bod eu ffordd o waredu eu hanadlyddion yn cael effaith negyddol ar yr amgylchedd.  
> 
>   
> 
> Gwnaethon ni addysgu cleifion am hyn, ac mae hynny wedi bod yn effeithiol iawn o ran beth rydyn ni’n ceisio ei gyflawni gydag ailgylchu anadlyddion.


Dywedodd Rhian Newton, Pennaeth Rhagnodi a Rheoli Meddyginiaethau:



> Mae llwyddiant y cynllun peilot hwn yn dibynnu ar gleifion yn mynd ati i ddychwelyd anadlyddion sydd wedi eu defnyddio i'w fferyllfa gymunedol leol i gael eu hailgylchu.  
> 
>   
> 
> Hoffen ni ddiolch i'r cleifion am eu cymorth parhaus ar gyfer y prosiect hynod bwysig hwn, ac am chwarae eu rhan i wneud yn siŵr ein bod ni, gyda'n gilydd, yn lleihau allyriadau carbon yn unol â'r agenda werdd.


Dywedodd Prif Weithredwr GIG Cymru Judith Paget:



> Fel un o'r cyrff sector cyhoeddus sy'n allyrru'r symiau CO2e mwyaf, rhaid i'r GIG gymryd camau nawr i leihau ei effaith amgylcheddol a bod yn esiampl o gymryd camau i ddiogelu iechyd a llesiant cenedlaethau'r dyfodol.   
> 
>   
> 
> Y cynllun ailgylchu anadlyddion hwn yw'r union fath o fenter y mae Cynllun Cyflenwi Strategol Datgarboneiddio GIG Cymru yn awyddus i'w hyrwyddo ac i'w ddarparu ledled Cymru. Mae'n newid ymddygiadau ac yn helpu Cymru i leihau ei hallyriadau carbon.  
> 
>   
> 
> Mae'n galonogol gweld drwy'r arolwg faint o bobl sy'n sylweddoli bod gan bob un ohonon ni rôl i'w chwarae i ddatgarboneiddio ein gwasanaeth iechyd.


Yn 2022, cytunodd y Gweinidog Iechyd a Gwasanaethau Cymdeithasol i ddyrannu £2\.4m ar gyfer cynlluniau cyllid yn ystod 2022/23 a 2024/25 er mwyn helpu i weithredu a rhedeg mentrau a phrosiectau bach i ganolig eu maint ar lawr gwlad a fydd yn helpu'r sector i ymateb i'r argyfwng hinsawdd a lleihau allyriadau carbon gan fwy na thraean erbyn 2030\.  

  

Cafodd 26 o brosiectau gymorth drwy'r cynllun cyllid yn ystod 2022/23\.  

  

Mae cynllun cyllid 2023/24 bellach wedi cael ei lansio ac mae ar agor i awdurdodau lleol sy'n gweithio ar brosiectau gofal cymdeithasol. Caiff cyllid ei ddyrannu i hyrwyddwyr gofal sylfaenol a gofal yn y gymuned hefyd, a fydd yn helpu contractwyr gofal sylfaenol i gyflawni gweithgareddau datgarboneiddio, ar lefel y clwstwr, yn unol â Fframwaith Gofal Sylfaenol Gwyrddach Cymru.  

  

Dywedodd Albert Heany, Prif Swyddog Gofal Cymdeithasol Cymru:



> Mae'r cynllun hwn yn cynnig cyfle gwerthfawr i awdurdodau lleol roi lle blaenllaw i ofal cymdeithasol yn y gwaith o helpu Cymru i ddatgarboneiddio ac i wynebu heriau'r argyfwng hinsawdd.  
> 
>   
> 
> Mae gofal cymdeithasol yn un o'r gwasanaethau hanfodol y mae llawer o bobl, a phob un o'n cymunedau, yn dibynnu arnyn nhw, ac felly mae'n hollbwysig ein bod yn gwneud yn siŵr ei fod yn gynaliadwy ac yn fuddiol, nid yn unig i bobl sy'n cael gofal, ond i'r amgylchedd o'n cwmpas ni hefyd.


Dywedodd Prif Weithredwr GIG Cymru Judith Paget:



> Mae nifer mawr o gysylltiadau rhwng y cyhoedd a gwasanaethau'r GIG yn cael eu gwneud mewn lleoliadau gofal sylfaenol a gofal yn y gymuned bob wythnos yng Nghymru. Drwy ddod â'r contractwyr hyn a byrddau iechyd, awdurdodau lleol a sefydliadau'r trydydd sector a gofal cymdeithasol at ei gilydd, gallwn ni weithio gyda'n gilydd tuag at ein blaenoriaeth gyffredin i ddatgarboneiddio'r sector iechyd a gofal cymdeithasol yng Nghymru.







Translation:


 
Swansea Bay University Health Board (SBUHB) is using funding from the Health and Social Care Climate Emergency National Programme to pilot the responsible disposal of inhalers containing hydrofluorocarbon (HFC) gases.  

  

The initiative is being trialled across eight pharmacies in the Upper Valleys Cluster, which covers parts of the Neath, Dulais, Swansea and Amman valleys, using patient education and promotional material, like stickers on medication bags and boxes, to encourage people to return used or unwanted inhalers to their pharmacy.  

  

The Inhaler Recycling Pilot Project has used Welsh Government funding to establish a contract with Grundon Waste Management, which sees the inhalers collected and HFA gases recaptured, cleansed and reused in refrigeration. Both the aluminium and plastic casing of the inhalers are also being recycled.  

  

A study by the Upper Valleys Cluster previously indicated 90% of inhalers were being sent to landfill via general household waste – this can see the HFA gases leak out of the inhalers and contribute to global warming.  

  

A survey undertaken by a Cluster pharmacy reported that 97\.5% of patients who took part said they would be willing to return the inhaler to their pharmacy. The Cluster’s aim is to recycle 80% of all inhalers prescribed in the programme area by 2025\.  

  

Niki Watts, Upper Valleys Cluster Lead Pharmacist, said: 



> I ran a survey to find out why patients weren’t dropping their inhalers to the pharmacy because just two were returned in a few months.  
> 
>   
> 
> The general consensus was they thought they would be recycled if disposed of in their household recycling, which isn’t the case. So, patients did not realise that their method was having a negative impact on the environment.  
> 
>   
> 
> We educated patients on this, and it has proved very effective in what we’re trying to achieve with recycling inhalers.


Rhian Newton, Head of Prescribing and Medicines Management, added:



> Success of this pilot is dependent upon the engagement of patients returning used inhalers to their local community pharmacy for recycling.  
> 
>   
> 
> We would like to thank patients for their continued support to this extremely important project and for playing their part in ensuring we, as a collective, reduce carbon emissions in line with the green agenda.


NHS Wales Chief Executive Judith Paget said:



> As one of the largest public sector emitters of CO2e, the NHS must act now to reduce its environmental impact and be an exemplar in taking steps to protect the health and wellbeing of future generations.  
> 
>   
> 
> This inhaler recycling scheme is exactly the sort of initiative the NHS Wales Decarbonisation Strategic Delivery Plan wants to champion and scale across Wales. It is changing behaviour and helping Wales reduce its carbon emissions.  
> 
>   
> 
> It is encouraging to see through the survey how many people realise we all have a role to play in the decarbonisation of our health service.


In 2022 the Minister For Health and Social Services agreed £2\.4m for funding schemes in 2022/23 to 2024/25 to support the implementation and running of small\-medium sized grassroots initiatives and projects that will help the sector respond to the climate emergency and reduce carbon emissions by more than a third by 2030\.  

  

In 2022/23, a total of 26 projects were supported by the funding scheme.  

  

The 2023/24 Funding Scheme has now been launched and is open to Local Authorities working on social care projects. Funding will also be allocated to primary and community care champions who will support primary care contractors to deliver decarbonisation activities, at a cluster level, aligned to the Greener Primary Care Wales Framework.  

  

Albert Heaney, Chief Social Care Officer for Wales, said:



> This scheme is a valuable opportunity for Local Authorities to put social care at the front of helping Wales decarbonise and meet the challenges of the climate emergency.  
> 
>   
> 
> Social care is one of the essential services which many people and all our communities rely upon, and so making it sustainable and beneficial to, not just people who receive care, but also to the environment around us, is absolutely essential.


NHS Wales Chief Executive Judith Paget added:



> A significant proportion of contacts between the public and NHS services are undertaken in Primary and Community settings each week in Wales. By bringing these contractors together with Health Boards, local authorities, and third sector and social care organisations we can work towards our shared priority to decarbonise the Health and Social Care Sector in Wales.